cyanic-selkie/wikianc huggingface dataset:
Ալեքսանդր Սմիռնով
Կարիերա
Պահումի անհաջող կատարումը, ինչն ավարտվեց անկումով, Նիցցայում կայացած Աշխարհի առաջնությունում Կավագուտիին և Սմիռնովին կարճ ծրագրից հետո իջեցրեց 11-րդ տեղը։ Զուգընկերոջ վիրահատությունից հետո չհասցնելով վերականգնվել՝ զույգը ստիպված էր հրաժարվել պահումներից (էլեմենտների համար՝ 0 միավոր), և այդպես դուրս մնացին մրցանակային եռյակից։ Վերջնական արդյունքը 7-րդ հորիզոնականն էր և երկու ծրագրերի համար՝ 182.42 միավորը։
2012 թվականի ամռանը Ալեքսանդրը վիրահատում է աջ խնկի մենինսկը։ Օգոստոսին զույգը որոշում է փոխել պլանավորված կարճ ծրագիրը («Կատուներ» երաժշտական մյուզիքլից անցնելով Յոհան Շտրաուսի «Հիասքանչ կապուտակ Դանուբին») ։
Նոր մրցաշրջանում առաջին մրցույթը դարձավ Չինաստանի գավաթը. ի տարբերություն նախորդ տարվա ավելի հաջող կատարման այս անգամ ռուսական զույգը զիջում է ոսկին տեղի սիրված Պան Ցին-Տուն Ցզյան զույգին։ Փարիզում կայացած էտապում ռուսները հաղթում են կարճ ծրագրում, իսկ ազատ ծրագրում երկրորդն էին։ Սակայն ունենալով առաջին օրվա բարձր միավորները՝ Կավագուտի-Սմիռնով զույգը հնարավորություն է ստանում առաջին անգամ դառնալ հաղթողներ Trophée Eric Bompard-ում։ 2012-2013թթ. մրցաշրջանի Գրան-Պրի փուլում Կավագուտին և Սմիռնովը անհաջող հանդես եկան. հաջող ելույթին խոչընդոտեցին նետումի ժամանակ Յուկոյի վայր ընկնելը և երկուսի սխալը կարճ ծրագրում զուգահեռ եռակի տուլուպի, թռիչքի և ազատ ծրագրում էլեմենտների կատարման ժամանակ։ Արդյունքում զույգը զբաղեցրեց վերջին՝ 6-րդ հորիզոնականը։ Մի փոքր վերականգնվել հնարավոր եղավ Ռուսաստանի առաջնությանը։ Գրեթե առանց սխալների կատարելով երկու ծրագրերն էլ (միակ շեղումը թռիչքի ժամանակ ձեռքոց սառույցին դիպչելն էր)՝ Կավագուտին և Սմիռնովը զբաղեցնում են երկրորդ հորիզոնականը՝ զիջելով Վոլոսոժար/Տրանկով զույգին։ Զագրեբում կայացած Եվրոպայի առաջնությունում մեկնարկն անհաջող էր։ Կարճ ծրագրում եռակի տուլուպի կատարման ժամանակ Ալեքսանդրի վայր ընկնելը, ռիտտբերգերի վայրէջքի ժամանակ և տոդեսի Յոկոյի անհաջող կատարումը նրանց 5-րդ հորիզոնականից վեր բարձրանալու հնարավորություն չի տալիս։ Ազատ ծրագրում Ալեքսանդրը ակսելի ժամանակ «թիթեռ» է կատարում, ապա ընկնում։ Վերջնական արձանագրության մեջ նրանք հինգերորդն էին, և առաջին անգամ հինգ ելույթներից հետո Թամարա Մոսկվինայի սաներին մայրցամաքային առաջնությունում հնարավորություն չի ընձեռվում մեդալ նվաճել։
Լոնդոնում կայացած Աշխարհի առաջնությանը այդքան էլ հաջող չի ստացվում ազատ ծրագիրը։ Պահում կատարելու ժամանակ Սմիռնովը բախվում է կողաերիզներին, ինչն էլ զույգին հնարավորություն չի տալիս էլեմենտի անսխալ կատարմանը։ Գեղասահորդները թերությունով են կատարում նաև ցատկերի կոմբինացիան և արդյունքում զբաղեցնում են 6-րդ հորիզոնականը։
2013-2014թթ. Օլիմպիական մրցաշրջանի սկիզբը զույգին մի նոր փորձություն բերեց։ Սանկտ Պետերբուրգում կայացած Նիկոլայ Պանին-Կոլոմենկինի համառուսաստանյան հիշատակի միջոցառման ժամանակ Ալեքսանդրը ծնկի վնասվածք է ստանում։ Մարզիկին ախտորոշվում է ծնկոսկրի հյուսվածքների պայթում. անհրաժեշտ էր վիրահատություն կատարել ։ Արդյունքում գեղասահորդները ստիպված էին բաց թողնել մրցաշրջանի բոլոր մրցույթները, այդ թվում՝ Սոչիի օլիմպիական խաղերը։ Ապրիլին Կավագուտին և Սմիռնովը հայտարարեցին, որ մտադիր են շարունակել կարիերան ։
Զույգի համար նոր մրցաշրջանը սկսվել է Գերմանիայում կայացած Nebelhorn Trophy-ում, որտեղ էլ վստահորեն 195.89 միավորով զբաղեցրին առաջին հորիզոնականը՝ կատարելով քառակի պտույտով դժվարին նետում սալխ։ Այդ նույնը հնարավոր եղավ հաջող կատարել նաև Skate America-ում։ Բարելավելով իրենց իսկ սեփական ռեկորդը՝ զույգը հաղթում է մրցույթը՝ ընդհանուր հաշվով հավաքելով 209.16 միավոր։ Ճապոնիայում զույգը նվաճում է արծաթե մեդալ, սակայն Գրան-Պրիի եզրափակիչում նրանց նորից անհաջողություն էր սպասվում։ Կավագուտի/Սմիռնով զույգը զբաղեցնում է վերջին՝ 6-րդ հորիզոնականը։ Ռուսաստանի առաջնությանը զույգը երրորդն էր, իսկ հաջորդ տարի՝ հունվարին, սկսվում է սպիտակ շերտ. Յուկոն և Ալեքսանդրը երկրորդ անգամ իրենց կարիերայի ընթացքում հաղթում են Եվրոպայի առաջնությունում։ Հաջողության հասնել աշխարհի առաջնությանը նրանց չի հաջողվում, այստեղ նրանք ընդամենը հինգերորդն էին։
Մրցաշրջանի վերջնական մրցափուլը Ճապոնիայում կայացած աշխարհի թիմային առաջնությունն էր, որտեղ էլ Ռուսաստանի թիմը Կավագուտիի և Սմիռնովի մասնակցությամբ դառնում է արծաթե մեդալակիր։
2015-2016 թթ. մրցաշրջանը զույգի համար սկսվում է Սարանսկում կայացած Мордовские узоры մրցաշրջանի հաղթանակով։ Չինաստանում կայացած Գրան-Պրիի փուլում Յուկո Կավագուտին և Ալեքսանդր Սմիռնովը առաջին զույգն էին, ով ազատ ծրագրում կատարեց երկու քառակի նետում՝ սալխ և ռիտտբերգեր։ Արդյունքում նրանք հաջողությամբ հաղթում են աշխարհի փոխչեմպիոններին՝ Սույ Վենցզին ու Ցուն Խան զույգին և նվաճում են ոսկե մեդալ։ Ռուսաստանում կայացած Գրան-Պրիի հաջորդ փուլում զույգը զբաղեցնում է երրորդ հորիզոնականը, ինչն էլ հնարավորություն է տալիս նրանց դուրս գալ Գրան-Պրիի եզրափակիչ ։ Եզրափակչում գեղասահորդները գերազանցում են իրենց նախորդ ձեռքբերումները և նվաճում բրոնզե մեդալ ։ Ազգային առաջնությունում գեղասահորդները մրցում էին երկրորդ հորիզոնականի համար և մի քանի հարյուրորդականով իրենց մրցակիցներից առաջ անցան ։ Բրատիսլավայում մեկնարկից մի քանի օր առաջ Յուկոն վնասվածք ստացավ։ Զույգը ժամկետից շուտ ավարտեց մրցաշրջանը։
Բոլոր փորձագետների կարծիքով ռուս գեղասահորդները սրանով կավարտեին իրենց կարիերան, սակայն գեղասահորդները շարունակեցին իրենց ելույթները։ Նախաօլիմպիական մրցաշրջանը զույգը սկսեց Սլովակիայում կայացած Նեպելի հուշամրցաշարից, որտեղ նրանք զբաղեցրին երկրորդ հորիզոնականը ։ Հոկտեմբերի վերջին ռուս գեղասահորդները հանդես եկան Միսսիսթաուգա նահանգի Գրան-Պրի փուլում, որտեղ Կանադայի Ֆեդերացիայի գավաթի առաջնության մրցաշարային աղյուսակում զբաղեցրին միջին հորիզոնականը ։ Չինաստանի Գրան-Պրիի մրցաշրջանի իրենց երկրորդ ելույթում Յուկոն և Ալեքսանդրը Չինաստանի գավաթի առաջնության մրցաշարային աղյուսակում զբաղեցրին միջին հորիզոնականը ։ Դեկտեմբերի վերջին գեղասահորդները ելույթ ունեցան Չելյաբինսկում կայացած Ռուսաստանի առաջնությունում, որտեղ էլ համառ պայքարում զբաղեցրին հինգերորդ հորիզոնականը ։
2017 թվականի սեպտեմբերի 22-ին գեղասահորդները հայտարարեցին իրենց սպորտային կարիերայի ավարտի մասին ։
Մարզչական գործունեություն
2016 թվականի սկզբներին Ալեքսանդրը առանց զուգընկերուհու էր։ Վերջինս վնասվածք էր ստացել։ Այդ ժամանակ էլ նա որոշեց փորձել իրեն որպես մարզիչ և ընդունեց լիտվացի զույգի՝ Գոդա Բուտկուտ/ Նիկիտա Երմոլաև։ Որպես մարզիչ՝ այս զույգի հետ նրա դեբյուտը Բոստոնի աշխարհի առաջնությունում էր։
Անձնական կյանք
28.08.2010թ.ից ամուսնացած է Եկատերինա Գարուսի հետ։ 2014 թվականի հոկտեմբերի 14-ին ծնվել է նրանց որդին։
Արտաքին հղումներ
Կատեգորիա:Ռուս գեղասահորդներ Կատեգորիա:Աշխարհի չեմպիոններ Կատեգորիա:Ռուսաստանի սպորտի վաստակավոր վարպետներ
Ֆուտբոլի Իտալիայի սուպերգավաթ 2014
Արտաքին հղումներ
Կատեգորիա:Ֆուտբոլի Իտալիայի Սուպերգավաթ Կատեգորիա:Յուվենտուսի հանդիպումներ Կատեգորիա:Նապոլիի հանդիպումներ
Մելա
Մելա (Mela), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տալանո Սկոպամենե կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A158։
Բնակչություն
Համայնքի բնակչությունը 2008 թվականին կազմում էր 31 մարդ։
Տնտեսություն
2007 թվականի տվյալներով 15 աշխատունակ տարիքի մարդկանցից (15-64 տարեկան) 10-ը տնտեսապես ակտիվ էին, 5-ը անգործունակ (ակտիվության ցուցանիշը 66,7 %, 1999 թվականին եղել է՝ 57,7 %)։ 10 աշխատունակ բնակիչներից 10-ը աշխատում էին (8 տղամարդ և 2 կին), անաշխատանք մարդիկ չկային։ 5 անգործունակ մարդկանցից 1-ը աշակերտ էր կամ ուսանող, 3-ը՝ թոշակառու, 1-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ընկերք
Ընկերք, պլացենտա (, placenta - «բլիթ»), մարդու, համարյա բոլոր կաթնասունների, որոշ քորդավորների և անողնաշարավորների օրգան, որը ներարգանդային շրջանում իրականացնում է նյութափոխանակությունը մոր օրգանիզմի և պտղի միջև։
Կառուցվածք
Կազմված է արգանդի դեցիդուալ (ընկնող) բարակ շերտից և պտղաձվից առաջացած խավիկների հիմնական զանգվածից։ Հավիկների ներսում գտնվում են պտղի արյան անոթները, միջխավիկային տարածություններում՝ մոր արյունը, որտեղից պտուղն ստանում է թթվածնով հարուստ արյուն և այլ նյութեր, արտազատում ածխաթթու գազ և նյութափոխանակության արգասիքներ ։ Մայրական արյունը չի խառնվում պտղի արյանը ։
Ֆունկցիա
Ընկերքի ֆունկցիաները բազմազան են. սննդային, պահեստավորող, արտազատիչ, շնչառական, ներզատիչ, պաշտպանական ։
Ըստ կառուցվածքի լինում են չորս տիպի.
Պաշտպանական ֆունկցիա
Ընքերքը կատարում է պաշտպանական ֆունկցիա. արգելում կամ դանդաղեցնում է վնասակար գործոնների (գազեր, թույներ, ալկոհոլ, միկրոբներ, նիկոտին, վիրուսներ) թափանցումը պտղի օրգանիզմ։
Նյութափոխանակություն
Ընկերքը մասնակցում է պտղի նյութափոխանակությանը, նրա օրգանիզմում սննդանյութերի տարաբաշխմանը, գազափոխանակությանը։
Ներզատական ֆունկցիա
Ընկերքը օժտված է նաև ներզատիչ գործունեությամբ (արտադրում է գոնադոտրոպ, ադրենոկորտիկոտրոպ, էստրոգեն, անդրոգեն, մակերիկամի կեղևի, ինչպես նաև հիստամինի և ացետիլխոլինի բնույթի հյուսվածքային հորմոններ) ։ Ընկերքի լրիվ ձևավորումն ավարտվում է հղիության 3-րդ ամսվա վերջին։
Ընկերքի զարգացման խանգարումների դեպքում առաջանում են տարբեր բարդություններ՝ անհասություն, հղիության տոքսիկոզներ, ընկերքի անժամանակ անջատում, որը կարող է պտղի մահվան պատճառ դառնալ։
Մարդու ընկերք
Մարդու ընկերքը նման է կլոր բլիթի՝ 15-18 սմ տրամագծով, 2-3 սմ հաստությամբ և 500-600 գ քաշով։ Ընկերք ունի երկու՝
Մարդու ընկերք - placenta discoidalis, խիստ կարևոր դեր է խաղում պտղի նորմալ զարգացման հարցում։ Ընկերքը տեղակայված է արգանդի հատակին մոտ՝ առջևի կամ հետին պատին։
Ընկերքում արտադրվող հորմոնային ակտիվ նյութերը անհրաժեշտ են հղիության պահպանման և պտղի զարգացման, ինչպես նաև մայրական օրգանիզմի տարբեր ֆունկցիաների ապահովման համար։ Մարդու և պրիմատների ընկերքն արտադրում է երկու խմբի հորմոններ՝
Ստերեոիդային հորմոններին են պատկանում պրոգեստերոնն ու էստրոգենները։ Սակայն ընկերքի ստերեոիդ արտադրող ֆունկցիան ունի իր սպեցիֆիկ տարբերությունը հորմոնների սինթեզը ընկերքում իրականանում է մոր և պտղի օրգանիզմների հետ սերտ հպման պայմաններում։ Դա կապված է նախ՝ ընկերքում ստերեոիդ հորմոնների կենսասինթեզի բոլոր ֆերմենտների բացակայության, երկրորդ ստերեոիդային հորմոնների և նրանց նախորդների ու մետաբոլիտների մայրական օրգանիզմից դեպի ընկերք ու ընկերքից դեպի պտուղ և հակառակը թափանցելու ընդունակության հետ։
Պրոգեստերոնն ու պրեգնենալոնը, թեև սինթեզվում են ընկերքում, սակայն այնտեղ հետագա վերափոխումների չեն ենթարկվում, այլ արյան միջոցով փոխադրվում են մոր և պտղի օրգանիզմ։ Ընկերքում նրանց սինթեզվելու շնորհիվ է, որ հղիության երկրորդ կեսում կանանց արյան մեջ դիտվում է պրոգեստերոնի բարձր մակարդակ։
Որքան մեծ է ընկերքի թափանցելիությունը, այնքան ավելի շատ հակամարմիններ կթափանցեն պտղի մոտ, ավելի շատ էրիթրոցիտներ կքայքայվեն, և այդքան ավելի ուժեղ կլինի անեմիան։ Ընկերքի թափանցելիությունը կարող է մեծանալ գեստոզի, բարձր ճնշման, շաքարային դիաբետի և այլ դեպքերում։
Կենդանիների ընկերք
Կենդանիների մոտ գոյություն ունի մի քանի տիպի ընկերքներ ։ Ըստ սնուցման լինում են երկու տիպի։ Առաջին տիպի ընկերքում խորիոնը մայրական հյուսվածքներից կլանում է գլխավորապես սպիտակուցներ։ Սաղմին յուրահատուկ սպիտակուցների սինթեզը կատարվում է սաղմի լյարդում։ Այս տիպի են պատկանում դիֆուզ էպիթելախորիոնային ընկերքները, որոնցում խորիոնի թավիկները, ներաճելով արգանդի գեղձերի անցքերի մեջ, շփվում են դրանց էպիթելի հետ (ուղտի, ձիու, խոզի, դելֆինի, կետի մոտ), բազմակի դեսմոխորիոնային ընկերքները, որոնցում խորիոնը մասնակիորեն քայքայում է արգանդի պատերի գեղձերի էպիթելը, և թավիկները ներաճում են ենթադիր շարակցական հյուսվածքների մեջ (որոճողների (կով, ոչխար) մոտ)։ Առաջին տիպի ընկերքում ապահովվում է սաղմի աճը մինչև սնուցումը, մինչև հետծննդյան ինքնուրույն սնումը և շարժումը։
Երկրորդ տիպի ընկերքում խորիոնը մայրական օրգանիզմից յուրացնում է ամինաթթուներ և սինթեզում է սաղմին յուրահատուկ սպիտակուցներ, սաղմը ստանում է պատրաստի սպիտակուցներ, որոնք օգտագործում է սեփական հյուսվածքների կառուցման համար։ Այսպիսի ընկերքների թվին են պատկանում էնդոթելախորիոնային ընկերքները։
Առաջանում են խորիոնի միջին մասում, գոտու ձևով դասավորված թավիկներով, որոնք քայքայում են էպիթելի շարակցական հյուսվածքը և շփվում անոթների հետ։ Այս տիպի ընկերքը բնորոշ է գիշատիչ (կատվազգիներ, շնազգիներ) և մաշկոտանի (փոկ, ծովափիղ) կաթնասուններին։
Հեմոխորիոնային ընկերքը բնորոշ է միջատակերներին (խլուրդ, ոզնի, մշկամուկ), ձեռնաթևավորներին (չղջիկ), կրծողներին (շիկամուկ), նապաստակներին, պրիմատներին և մարդուն։ Իր առաջացման ժամանակ քայքայում է արգանդի անոթների պատերը, խորիոնի պատերը և խորիոնի թավիկները շփման մեջ են մտնում մայրական արյան հետ։
Պարկավորների մոտ այն ամբողջական չի, և հղիությունը տևում է կարճ՝ 8-40 օր։ Տարբեր տեսակներին պատկանող կաթնասունների ներարգանդային զարգացման տևողությունը տարբեր է։ Որքան փոքր է կենդանին, այնքան կարճատև է նրա ներարգանդային զարգացումը։
Տնային մկան հղիությունը տևում է 18 օր, ճագարինը՝ 30 օր, գորշ արջինը՝ 200 օր, իսկ փղինը՝ 600 օրից ավելի։ Բներում, որջերում կամ այլ թաքստոցներում ապրող կաթնասունների մերկ, կույր և անպաշտպան ձագեր են ծնում, օրինակ՝ մկները, առնետները, սկյուռները, կատվանմանները և այլն։
Արտաքին հղումներ
Կատեգորիա:Սաղմնաբանություն Կատեգորիա:Զարգացման կենսաբանություն Կատեգորիա:Մարդու վերարտադրողական համակարգ Կատեգորիա:Կնոջ ներզատական համակարգ
Սինգոմա (Պեչենգայի վտակ)
Սինգոմա (Синьгома), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պեչենգա գետի ձախ ափում՝ 40 կմ հեռավորության վրա։ Գետի երկարությունը 15 կմ է։ Ակունքը գտնվում է ճահճուտներում Բաուլովի գյուղի մոտ, 17 կմ հարավ-արևելք Նիկոլսկի գյուղի մոտ և Տոտմից 55 կմ հարավ։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նատալյա Աբրամովա
Նատալյա Աբրամովա (Наталья Николаевна Абрамова, ), խորհրդային և ռուս մուլտիպլիկատոր, խմբագիր և սցենարիստ ։
Սովորել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում, որն ավարտել է 1960 թվականին։ Ինստիտուտն ավարտելուց հետո որպես խմբագիր աշխատել է «Սոյուզմուլտֆիլմ» կինոստուդիայում։ 1971 թվականից սկսել է գրել սցենարներ մուլտֆիլմերի համար։ Եղել է Մուլտիպլիկացիոն կինոյի միջազգային ասոցիացիայի անդամ։ Մասնակցել է մոտ 60, այդ թվում` Կոկորդիլոս Գենա, Ոզնին մշուշում, Երրորդ մոլորակի գաղտնիքը մուլտֆիլմերի ստեղծմանը։
Ֆիլմագրություն
Խմբագիր
Արտաքին հղումներ
Կատեգորիա:Ռուս մուլտիպլիկատորներ Կատեգորիա:Ռուս խմբագիրներ Կատեգորիա:Ռուս սցենարիստներ
Մոկա Կրոչե
Համայնքի INSEE կոդ՝ 2A160։
Բնակչություն
Համայնքի բնակչությունը 2008 թվականին կազմում էր 221 մարդ։
Տնտեսություն
2007 թվականի տվյալներով 109 աշխատունակ տարիքի մարդկանցից (15-64 տարեկան) 74-ը տնտեսապես ակտիվ էին, 35-ը անգործունակ (ակտիվության ցուցանիշը 67,9 %, 1999 թվականին եղել է՝ 50,0 %)։ 74 աշխատունակ բնակիչներից 61-ը աշխատում էին (37 տղամարդ և 24 կին), անաշխատանք էին 13-ը (8 տղամարդ և 5 կին)։ 35 անգործունակ մարդկանցից 2-ը աշակերտներ կամ ուսանողներ են, 18-ը թոշակառու, 15-ը անաշխատունակ էին այլ պատճառներով ։
2008 թվականին կոմունայում հաշվվել են 103 հարկատու տնտեսություններ, որտեղ ապրել է 221 մարդ։ Միջին եկամուտը մեկ մարդու հաշվով կազմել է 14 321 եվրո ։
Արտաքին հղումներ
Կատեգորիա:Ֆրանսիայի համայնքներ
Օթոբոյրեն
Օթոբոյրեն (Ottobeuren), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 7935 մարդ (դեկտեմբերի 31, 2010) ։ Զբաղեցնում է 55,85 կմ² մակերես։ Պաշտոնական կոդ՝ 09 7 78 186։
Արտաքին հղումներ
Կատեգորիա:Գերմանիայի բնակավայրեր
Համացանցի միջազգային օր
Համացանցի միջազգային օրը փորձեցին մտցնել մի քանի անգամ տարբեր ժամանակներում, բայց նրանցից ոչ մեկը երբևէ ավանդական չի դարձել ։
Համացանցի միջազգային օր
Համացանցի միջազգային օրը նշվում է ապրիլի 4-ին, Սուրբ Իզիդորա Սևիսկովի վախճանի (մահվան) օրը, աշակերտների և ուսանողների հովանավորի` ով ստեղծել է պատմության մեջ առաջին հանրագիտարանը «Etymologiae», 20 հատորով ։ Բացի այդ, 04.04 ամսաթիվը շատ նման է HTTP 404 սխալին։ 1998 թվականին կաթոլիկ եկեղեցին համաշխարհային ցանցը ճանաչեց որպես մարդկային գիտելիքի գանձարան։ 1999 թվականին ներկայացվել էին ինտերնետային հովանավորի պաշտոնի թեկնածուները` Սուրբ Իզիդոր, Սուրբ Տեկլա, Սուրբ Պեդրո Ռեգալադո ։ Վատիկանը բավական երկար ժամանակ ընտրեց թեկնածուների միջև և միայն 2000 թվականին սկսեց հակվել դեպի այն կարծիքին, որ ցանցի լավագույն հովանավորը կլինի Սուրբ Իզիդորը ։ Իզիդոր Սևիսկին դարձավ ժամանակավոր հովանավոր ։ Համացանցի այս սուրբ հովանավոր նշանակելու մասին իր որոշումը հիմնավորելով, Հովհաննես Պողոս 2-ը ասել է, որ սա մարդկային գիտելիքի յուրահատուկ հանրագիտարան է ։ Բացի դրանից Իզադոր Սևիլսկին առաջինն է իր աշխատանքում կիրառել խաչաձև հղումները, հեռավոր կերպով հիշեցնող հիպերհղումները, որոնք օգտագործվում են ցանցում։ 2001 թվականի փետրվարի սկզբին տեղեկություն հայտնվեց (հղում կատարելով հոլանդացի եպիսկոպոս Անտոն Հուրմանսին), որ Հռոմի Պապ Հովհաննես Պողոս երկրորդը օգտագործողների ցանցի սուրբ հովանավոր ընտրել է Սուրբ Իսադոր Սևիլսկինին ։ Դիտվեց Սուրբ Ռիտա Կասկիսկայի, Պիոսի հոր, առաքյալ Ֆիլիպի և նույնիսկ Գաբրիել հրեշտակապետի թեկնածությունը։ Սակայն այդ որոշումը այդպես էլ պաշտոնապես հայտարարված չէր ։ Ավելին, Վատիկանը հայտարարել է առաջադրման մասին ևս մեկ սուրբ հովանավոր ինտերնետի թեկնածության պաշտոնում `Սուրբ նահատակ Տիտա Բրանդզմը, 1942 թվականին Դահաու համակենտրոնացման ճամբարում նացիստների կողմից սպանված ։ 2002 թվականին, Հռոմի կաթոլիկ եկեղեցու օրհնությամբ Ինտերնետում բացվեց www.santibeati.it կայքը, որտեղ բոլորը կարող էին քվեարկել Ինտերնետի հովանավորի պաշտոնին այս կամ այն թեկնածուի օգտին։ Քվեարկության արդյունքները` առաջին սրբերի «վեցնյակը», ինչպես նաև առաջարկված բոլոր անունները պետք է փոխանցվեր Վատիկան։ Դրանից բացի, տեղեկացվել է, որ պապական գահը մինչ օրս լռում էր համաշխարհային ցանցի հովանավոր նշանակելու գաղափարի մասին, պաշտոնապես չի մեկնաբանում, և ոչ մի հաղորդում չի հաստատվել, որ սուրբը արդեն ընտրված է ։
Այլընտրանք
1991 թվական, մայիսի 17՝ ինտերնետի մեկ այլ ծննդյան օր։ Մինչ այդ օրը գոյություն են ունեցել էլեկտրոնային փոստեր, տեղեկագրեր և ֆայլերի փոխանցում։ Իսկ 1991 թվականի մայիսի 17-ին WWW-ի էջերի ( English World Wide Web) համար հաստատվել է ստանդարտ ։
Ուղղափառության մեջ
Ուղղափառ եկեղեցու անունից ինտերնետի հովանավորները ոչպաշտոնապես նշանակված են` առաքյալ Իոն Բոգոսլովը, Սուրբ Ֆեոֆան Զատվորնիկը և մեծ նահատակ Վերան, Լյուբովը և նրանց մայր Սոֆիան ։
Համացանցի օր
Ռուսաստանում ընդունվել է սեպտեմբերի 30 ամսաթիվը։ «IT Infoart Stars» կազմակերպությունը ընկերություններին և կազմակերպություններին առաջարկել է աջակցել սեփական նախաձեռնությանը՝ բաղկացած մի քանի կետից. սեպտեմբերի 30-ը նշանակել «Ինտերնետի օր», ամեն տարի նշել և 1998 թվականի սեպտեմբերի 30-ին անցկացնել «ռուսալեզու ինտերնետի բնակչության մարդահամար» ։ Համաձայն մարդահամարի, 1998 թվականին մի միլիոն ռուսաստանցի օգտվել է ինտերնետից։ Առաջին անգամ Ռուսաստանի համացանցի օրը նշել են մոսկովյան «Նախագահական հյուրանոցում», որին մասնակցում էին 200 մարդ, խոշոր պրովայդերների, համակարգչային ընկերությունների և լրատվական գործակալությունների ներկայացուցիչների մասնակցությամբ։
Ռունետի ծննդյան օր
Բացի այդ, ոմանք Ռունետի օրը համարում են ապրիլի 7-ը, քանի որ 1994 թվականի այդ օրը բարձր մակարդակի ազգային տիրույթի միջազգային տվյալների բազայում տեղեկություններ են հայտնվում դոմենի մասին .ru :
Ուզբեկստան
Ապրիլի 29-ին նշվում է Ուզնետի ծննդյան օրը, հենց այդ օրը 1955 թվականին ստեղծվեց UZ դոմենը ։
Ուկրաինա
Ուկրաինայում ինտերնետի տոնը նշվում է դեկտեմբերի 14-ին.
Արտաքին հղումներ
Կատեգորիա:Համացանց
Դենիս Բերգկամպ
Դենիս Նիկոլաս Մարիա Բերգկամպ (Denis Nicolaas Maria Bergkamp,, ), հոլանդացի նախկին ֆուտբոլիստ, հետագայում ֆուտբոլային մարզիչ։ Սկզբում խաղացել է որպես կիսապաշտպան, իսկ հետո որպես հարձակվող, ինչից հետո էլ հայտագրվել է որպես ենթահարձակվող։ Հոլանդացի նախկին ֆուտբոլիստ Յան Մյուլդերը ասել է, որ Բերգկամպը «պատմության մեջ տեխնիկապես ամենազարգացած հոլանդացին է» ։ Դենիսի նախկին խաղընկեր Թիերի Անրին ասել է, որ նա «երազանքների հարձակվող է» ։
Բերգկամպը ընդգրկվել է լավագույն 125 ֆուտբոլիստների ցուցակի մեջ, որը կազմել էր լեգենդար Պելեն։ Ինչպես նաև նա Անգլիայի Պրեմիեր լիգայի պատմության լավագույն ֆուտբոլիստներց մեկն է։ 2007 թվականին Բերգկամպը ընդգրկվել է Անգլիական ֆուտբոլի փառքի սրահում՝ այդպիսով դառնալով առաջին և միակ հոլանդացի ֆուտբոլիստը, ով արժանացել է նման պատվի։
«Այաքս»
Բերգկամպը մարզվել է ակումբի երիտասարդական համակարգում և սկսել է հանդես գալ ակումբի կազմում 17 տարեկանից ։ Ակումբի գլխավոր մարզիչ Յոհան Կրոյֆը առաջին անգամ ընդգրկել է ակումբի կազմում 1986 թվականի դեկտեմբերի 14-ին։ Խաղում 2-0 հաշվով հաղթեց Այաքսը ։ Բերգկամպն իր առաջին գոլը խփել է 1987 թվականի փետրվարի 22-ին, ընդդեմ «Հարլեմ» ֆուտբոլային ակումբի։ Այդ խաղում Այաքսը հաղթեց 6-0 հաշվով ։ 1986-87 մրցաշրջանում նա անցկացրեց 23 խաղ։ Այս առաջնությունում՝ «Մալմյո» ֆուտբոլային ակումբի դեմ խաղում, նա նշեց նաև իր նորամուտը միջազգային հարթակում ։ Այաքսը հաղթեց Գավաթակիրների գավաթի խաղարկությունում՝ վերջին որոշիչ խաղում հաղթելով Լայպցիգի «Լոկոմոտիվին» ։
Հաջորդ մրցաշրջաններում նա արդեն հանդես էր գալիս որպես մեկնարկային կազմի ֆուտբոլիստ։ 1989-1992 թվականներին Այաքսը հաղթեց 4 տիտղոս։ 1990-91 մրցաշրջանում Բերգկամպը 36 խաղում 29 գոլ խփեց։ 1992 թվականին Այաքսը հաղթեց ՈՒԵՖԱ Գավաթ մրցաշարում։ Այդ հաղթանակին հետևում է հաղթանակը երկրի գավաթում, «Հերենվեն»-ի դեմ խաղում ։ Բերգկամպը դարձավ 1991-1993 թվականների լավագույն ռմբարկուն Նիդերլանդների առաջնությունում, ինչպես նաև ճանաչվեց 1992 և 1993 թվականների Նիդերլանդների առաջնության լավագույն ֆուտբոլիստ ։ Այաքսի կազմում Բերգկամպը 239 խաղերում հեղինակեց 122 գոլ (ներառյալ ոչ պաշտոնական խաղերը և նրանցում խփված գոլերը)։
«Ինտեր»
1993 թվականի ամառային տրանսֆերային պատուհանում Բերգկամպը շատ պահանջված էր։ Յոհան Կրոյֆը խորհուրդ տվեց, որ նա շարունակի իր ֆուտբոլային կարիերան «Ռեալ Մադրիդ»-ում, սակայն նա ցանկանում էր խաղալ Իտալիայում ։ Նա Իտալիայի առաջնությունը համարում էր աշխարհի լավագույն առաջնություններից մեկը և ցանկանում էր համալրել «Յուվենտուս»-ի կամ «Ինտեր»-ի կազմը։ 1933 թվականի փետրվարի 13-ին «Ինտեր»-ը համաձայնեց գնել Բերգկամպին։ Բերգկամպի տրանսֆերի գինը կազմեց 7,1 միլիոն ֆունտ ստերլինգ ։
Նոր մրցաշրջանի սկզբում Ինտերի տնօրինությունը նոր մարզիչ նշանակեց Օտտավիո Բյանկային։ Բերգկամպը մրցաշրջանն անցկացրեց թերի, հիմնականում 1994 թ. Ֆուտբոլի աշխարհի առաջնության խաղերի պատճառով։ Նրան հաջողվեց հեղինակել ընդամենը 5 գոլ 26 խաղում։ Ինչպես նաև ձևավորվեցին վատ հարաբերություններ երկրպագուների հետ ։ Որոշ իտալական թերթեր գրեցին նրա վատ խաղի մասին։ «Ինտեր»-ը Իտալիայի առաջնության 1994-1995 մրցաշրջանն ավարտեց 6-րդ հորիզոնականում։ Ակումբը չկարողացավ շարունակել պայքարը ՈՒԵՖԱ գավաթում՝ դուրս մնալով մրցաշարից հենց առաջին փուլում։ 1995 թվականին ակումբի նախագահը դարձավ իտալացի հայտնի գործարար Մասսիմո Մորատիին, ով կենտրոնացել էր ակումբի կազմի թարմացման վրա ։ Մաուրիսիոյին գնելուց հետո Բերգկամպը կորցրեց իր տեղը հիմնական կազմում և ցանկություն հայտնեց հեռանալու ակումբից ։
«Արսենալ»
1995 թվականի հունիսին Արսենալը ձեռք բերեց Բերգկամպին արդեն 7,5 միլիոն ֆունտ ստերլինգով ։ Նա դարձավ առաջին ֆուտբոլիստը, ով համալրեց ակումբի կազմը Բրյուս Ռիոկի գլխավորության ժամանակ ։ Նորամուտը ակումբում կայացավ «Միդլսբրո»-ի հետ խաղում, որում նա գոլով աչքի չընկավ։ Բերգկամպը երկար ադապտացվեց Անգլիայում և խփեց իր առաջին գոլը 6 խաղերից հետո ։ Այդ խաղը կայացավ 1995 թվականի սեպտեմբերի 23-ին ընդդեմ «Սաութհեմփթոն»-ի ։ Առաջին տարում նա Արսենալում 33 խաղում խփեց 11 գոլ՝ օգնելով Արսենալին ձեռք բերել մասնակցություն ՈՒԵՖԱ գավաթում ։
Ավստրալիական սկումբրիա
Ավստրալիական սկումբրիա (Scomber australasicus), սկումբրիա ձկների ընտանիքի տեսակ։ Ապրում են Խաղաղ և Հնդկական օվկիանոսների արևադարձային, մերձարևադարձային և բարեխառն ջրերում՝ հյուսիսային լայնության 43°-ի և հարավային լայնության 50°-ի միջև և արևմտյան երկայնության 32°-ի և արևելյան երկայնության 110°-ի միջև։ Պելագիկ ձկները հանդիպում են մինչև 300 մետր խորություններում։ Գրանցված առավելագույն երկարությունը 50 սմ է։ Այն արժեքավոր արդյունագործական ձուկ է։
Դենիս Բերգկամպ
«Արսենալ»
1996 թվականին Արսեն Վենգերը, դառնալով ակումբի գլխավոր մարզիչ, շրջադարձային փոփոխություն կատարեց Բերգկամպի ֆուտբոլային կարիերայում ։ Նա սկսեց Բերգկամպին օգտագործել որպես կենտրոնական հարձակվող ։ Այդ մրցաշրջանում Բերգկամպը կատարեց 13 գոլային փոխանցում։ Նոյեմբերի 24-ին նա «Տոտենհեմ»-ի դարպասը խփեց ակումբի հաղթական գոլը ։ Հունվարի 11-ին Բերգկամպը «Սանդերլենդի» խաղում ստացավ իր կարիերայի առաջին կարմիր քարտը ։ Արսենալը ավարտեց առաջնությունը՝ գրավելով 3-րդ տեղը ։
Ավստրալիական սկումբրիա
Տարածք
Ավստրալիական սկումբրիան ապրում է Խաղաղ օվկիանոսի արևմտյան հատվածի մերձափնյա ջրերում՝ Չինաստանից և Ճապոնիայից մինչև Ավստրալիա և Նոր Զելանդիա, արևելքում այն տարածվում է մինչև Հավայան կղզիներ։ Հասնում են մինչև Կարմիր ծով։ Արևադարձային ջրերում այս տեսակը բավականին հազվադեպ է։
Դենիս Բերգկամպ
«Արսենալ»
Հաջորդ մրցաշրջանում Բերգկամպն օգնեց Արսենալին հաղթել առաջնությունում և երկրի գավաթի խաղարկությունում, չնայած նրան, որ հիմնական հավակնորդ համարվում էր «Մանչեսթեր Յունայթեդ»-ը ։ Նա դարձավ ակումբի լավագույն ռմբարկուն իր խփած 22 գոլով։ Մրցաշրջանի սկզբում նա ձևակերպեց իր առաջին հեթ-տրիկը Արսենալի կազմում ընդդեմ «Լեսթեր Սիթի»-ի ։ Երրորդ գոլը Բերգկամպը համարեց իր ամենագեղեցիկ գոլը Արսենալի կազմում ։ Հակառակորդ ակումբի մարզիչ Մարտին Օ'Նիլն այդ հեթ-տրիկն անվանեց «իր տեսած ամենագեղեցիկ հեթ-տրիկը» ։ Անգլիայի գավաթի մեկ քառորդ եզրափակչում «Վեստ Հեմ Յունայթեդ»-ի դեմ խաղում Բերգկամպը հեռացվեց խաղադաշտից և որակազրկվեց, ինչի պատճառով բաց թողեց մի քանի խաղ ։ 1998 թվականին նա ստացավ վնասվածք և մինչ մրցաշրջանի ավարտը չմասնակցեց ոչ մի խաղի։ Մրցաշրջանի ավարտին նա ճանաչվեց մրցաշրջանի լավագույն ֆուտբոլիստ ։
Ավստրալիական սկումբրիա
Տարածք
Այս մեզո- և էպիպելագիկ ձկները հանդիպում են մերձափնյա ջրերում՝ մակերեսից մինչև 300 մետր խորություններում։
Դենիս Բերգկամպ
«Արսենալ»
1998-1999 մրցաշրջանում Արսենալը չկարողացավ պաշտպանել չեմպիոնությունը՝ վերջին տուրում պարտվելով «Մանչեսթեր Յունայթեդ»-ին։ Այդ մրցաշրջանում Յունայթեդը դարձավ երկրի չեմպիոն։ Անգլիայի գավաթի մրցաշարում Արսենալը կիսաեզրափակչում նույնպես պարտվեց «Կարմիր սատանաներին»։ Մրցաշրջանում Բերգկամպը դարձավ 16 գոլի հեղինակ։ Անգլիայի գավաթի մրցության ժամանակ Բերգկամպն անհաջող իրացրեց 11 մետրանոցը, ինչը ճակատագրական եղավ Արսենալի համար։ Ավելացված երկրորդ ժամանակում Ռայան Գիգզը խփեց հաղթական գոլը ։
Ավստրալիական սկումբրիա
Նկարագրություն
Ավստրալիական սկումբրիաներն ունեն երկարացված, իլիկաձև մարմին, բարակ, կողքերից սեղմված պոչային ցողուն՝ 2 կողային լողաթևերով, երկայնական միջին լողաթևը նրանց միջև բացակայում է։ Կա 5 լրացուցիչ լողաթևիկների շարք, որոնք գտնվում են փափուկ մեջքի և հետանցքի լողաթևերի ետևում։ Առաջին մեջքի լողաթևում կան 10-13 ծակող ճառագայթներ, երկրորդում՝ 12 փափուկ ճառագայթներ, իսկ հետանցքի լողաթևում՝ 12 փափուկ ճառագայթներ։ Հետանցքի լողաթևի առջև կա նրանից անջատված 1 փուշ։ Փորային միջլողաթևային ելուստը ցածր է և չի երկատվում։ Պոչի լողաթևը պինդ է և լայնորեն երկատված։ Մարմինն ամբողջությամբ պատված է մանր ցիկլոիդային թեփուկով։ Ունի լողափամփուշտ։ Մարմնի առջևի հատվաշի զրահը՝ խոշոր թեփուկներից կազմված, բացակայում է։ Կողային գիծը գրեթե ուղիղ է՝ մի փոքր ալիքաձև պտույտով ։ Ատամները մանր, կոնուսաձև և միատող են։ Ողերը 31-ն են։ Ունեն խոփիկանման ատամներ։ Հետանցքի լողաթևը սկսվում է երկրորդ մեջքային լողաթևի հետևից։
Դենիս Բերգկամպ
«Արսենալ»
1999-2000 թվականների մրցաշրջանը հիասթափություն առաջացրեց երկրպագուների մոտ։ Ակումբը զբաղեցրեց 2-րդ հորիզոնականը առաջնությունում և ՈՒԵՖԱ գավաթի եզրափակչում 11 մետրանոց հարվածաշարի արդյունքում պարտվեց «Գալաթասարայ» ֆուտբոլային ակումբին ։ Մրցաշրջանի միջնամասում ակումբից հեռացան Մարկ Օվերմարսը և Էմմանուել Պետին ։ 2000 թվականին Բերգկամպը երկարաձգեց պայմանագիրը Արսենալի հետ ։ Չնայած նրան, որ Արսենալը գնել էր մի քանի հեռանկարային ֆուտբոլիստների, այս անգամ ևս նրանց չհաջողվեց հաղթել Անգլիայի առաջնությունում, և նրանք կրկին զբաղեցրին 2-րդ հորիզոնականը ։ Թիերի Անրիի և Սիլվեն Վիլտորի հայտնվելուց հետո Բերգկամպը սկսեց հազվադեպ հայտնվել ակումբի հիմնական կազմում ։
Ավստրալիական սկումբրիա
Նկարագրություն
Մեջքը մուգ կապույտ կամ կապտականաչավուն գույնի է, պատված է ալիքանման մուգ լայնակի գծերով։ Կողերը և փորիկը պատված են արծաթագույն- սպիտակ կամ կապտամոխրագույն բծերով և ալիքաձև ընդհատվող գծերով ։ Առավելագույն երկարությունը մինչև պոչի լողաթևի խեչակը 50 սմ է։
Դենիս Բերգկամպ
«Արսենալ»
2001-02 մրցաշրջանում Արսենալը կատարեց ոսկե դուբլ։ Առաջնությունում ակումբը նախավերջին տուրում հաղթեց «Մանչեսթեր Յունայթեդ»-ին, իսկ Անգլիայի գավաթի եզրափակչում հաղթեց «Չելսի»-ին ։ Բերգկամպը խաղաց 33 խաղ և խփեց 15 գոլ։ 2002 թվականի հունվարի 27-ին Անգլիայի գավաթի քառորդ եզրափակչում Բերգկամպը կարմիր քարտ ստացավ և դրա հետևանքով որակազրկվեց 3 խաղով (2-ը՝ լիգայի խաղում, 1-ը՝ գավաթային խաղում) ։ Բերգկամպը բողոքարկեց այս որոշումը, սակայն ապարդյուն ։ Նա դուրս եկավ խաղադաշտ միայն 2002 թվականի մարտի 3-ին «Նյուքասլ Յունայթեդ»-ի դեմ խաղում։ Խաղի սկզբում նա դարձավ գեղեցիկ գոլի հեղինակ։ Վենգերը այդ գոլը համարեց անհավանական ՝ ավելացնելով. «Սա ոչ միայն գեղեցիկ գոլ էր, այլ նաև կարևոր» ։ Մրցաշրջանի ավարտին նա և Ֆրեդի Յունգբերգը կազմեցին ֆուտբոլային հարձակվողական զույգ ։ 2003 թվականի հունվարի 4-ին Անգլիայի գավաթի խաղարկությունում նա խփեց իր 100-րդ գոլը Արսենալի կազմում ։ Այդ մրցաշրջանում ակումբին չհաջողվեց պահպանել չեմպիոնական տիտղոսը, չնայած նրան, որ մարտ ամսին նրանք 2-րդ հորիզոնականում գտնվող ակումբից ունեին 8 միավորի առավելություն ։ Բացի դրանից, նրանք հաղթանակ տարան Անգլիայի գավաթում՝ եզրափակչում հաղթելով «Սաութհեմփթոն»-ին ։ 2003 թվականի հուլիսի 20-ին Բերգկամպը մեկ տարով երկարաձգեց պայմանագիրը ։ 2003-04 մրցաշրջանում Արսենալը վերադարձրեց չեմպիոնական տիտղոսը, ինչպես նաև դարձավ հարյուրամյակի միակ ակումբը, որը մրցաշրջանում հաղթեց՝ չկրելով ոչ մի պարտություն։ Մրցաշրջանի վերջին՝ «Լեսթեր Սիթիի» դեմ խաղում, Բերգկամպը կատարեց գոլային փոխանցում Պատրիկ Վիերային․ նա շրջանցեց դարպասապահին և խփեց հաղթական գնդակը ։ Խաղը ավարտվեց 2-1 հաշվով։ Արսենալին անվանեցին անհաղթ։ Բայց Եվրոպայում Արսենալը հաջողության չհասավ։ Ակումբը 1/4 եզրափակչում պարտվեց «Չելսի»-ին, չնայած նրան, որ մինչ այս խաղը երեք անգամ արդեն հանդիպել էր այս ակումբի հետ և բոլոր երեք խաղերում էլ հաղթել էր։ Մրցաշրջանի ավարտին Արսենալը երկարաձգեց պայմանագիրը Բերգկամպի հետ ։
Ավստրալիական սկումբրիա
Կենսաբանություն
Պելագիկ ձկների վտառը հիմնականում մնում է մերձափնյա ջրերում։ Հանդիսանում է սննդային կապերի կարևոր օղակ, ծառայում է որպես սնունդ խոշոր պելագիկ ձկների համար, ինչպիսիք են շնաձկները, թյուննոսները, թրաձկները և ծովային կաթնասունները, օրինակ՝ դելֆինները և ծովառյուծները։ Կազմում է վտառներ նույն չափի այլ սկումբրիաների հետ։ Օրական ուտելիքի հիմնական մասը կազմում են կենդանապլանկտոնները։ Մեծահասակաները սնվում են նաև մանր ձկներով և կաղամարներով։ Ավստրալիայի ջրերում սեռական հասունություն է նկատվում 2 տարեկանում ։ Կյանքի տևողությունը 8 տարի է։ Սերնդի տևականությունը 2-3 տարի է։ Ըստ տարբեր հեղինակների գնահատականի՝ Նոր Զելանդիայի ջրերում ավստրալիական սկումբրիաները հասունանում են 3 տարեկանում՝ 28 սմ հասակով, իսկ կյանքի տևողությունը հասնում է մինչև 24 տարի։ Ճապոնիայի ջրերում այս տեսակի ներկայացուցիչները առաջին անգամ հասունանում են 1 տարեկան հասակում և ապրում են մինչև 6 տարեկան ։
Դենիս Բերգկամպ
«Արսենալ»
2004-05 մրցաշրջանում Բերգկամպը Արսենալի կազմում խաղաց 29 խաղ։ Ակումբը զբաղեցրեց 2-րդ հորիզոնականը՝ ետ մնալով «Չելսի»-ից 12 միավորով։ 2004 թվականի օգոստոսի 22-ին «Միդլսբրո»-ի դեմ խաղում Բերգկամպը դուրս եկավ խաղադաշտ արդեն որպես ակումբի ավագ ։ 2005 թվականի փետրվարի 19-ին Անգլիայի գավաթի մրցության ժամանակ «Շեֆիլդ Յունայթեդ»-ի դեմ խաղում նա կարմիր քարտ ստացավ, ինչի պատաճառով էլ առաջնությունում բաց թողեց 3 խաղ ։ Մրցաշրջանի վերջին խաղում՝ «Էվերթոն»-ի դեմ խաղում Բերգկամպը ճանաչվեց խաղի լավագույն ֆուտբոլիստ ։ Երկրպագուները ցանկանում էին, որ Բերգկամպը երկարաձգեր պայմանագիրը ։ Անգլիայի գավաթի եզրափակչից հետո, երբ Արսենալը 11 մետրանոց հարվածաշարում հաղթեց «Մանչեսթեր Յունայթեդ»-ին, Բերգկամպը երկարաձգեց պայմանագիրը ։
Ավստրալիական սկումբրիա
Մարդու հետ փոխազդեցությունը
Այն արժեքավոր արդյունագործական ձուկ է։ Արդյունահանությունը հիմնականում տեղի է ունենում տարբեր խորության տրալներով, ձկնորսասարքային ուռկաններով, ինչպես նաև օղակավոր ուռկաններով։ 1990-ականների վերջում ձկան համաշխարհային որսաքանակը հասնում էր 16 հազար տոննայի ։ Ճապոնիայում ավստրալիական սկումբրիայի միսը ավելի քիչ է գնահատվում, քան ճապոնական սկումբրիայինը։ Սկումբրիան շուկայում վաճառվում է սառեցված, ծխեցված, պահածոյացված և աղի տարբերակներով ։ Բնության պահպանության միջազգային միությունը յուրացրել է «Նվազագույն չափի վտանգներ առաջացնող» պահպանական կարգավիճակը։
Դենիս Բերգկամպ
«Արսենալ»
Բերգկամպի վերջին մրցաշրջանում Արսենալը զբաղեցրեց 4-րդ հորիզոնականը ։ Չեմպիոնների լիգայի առաջին տուրում Բերգկամպը փոխարինման դուրս եկավ և դարձավ գոլի հեղինակ ։ «Վեստ Բրոմվիչ Ալբիոն»-ի դեմ խաղը, որը կայացավ 2006 թվականի ապրիլի 15-ին, նվիրված էր Դենիս Բերգկամպի հրաժեշտին ։ Երկրպագուներին, որոնք եկել էին Արսենալի մարզադաշտ, նվիրեցին Բերգկամպի անվամբ մարզաշապիկներ ։ Երկրորդ խաղակեսում նա փոխարինման դուրս եկավ և 89-րդ րոպեին խփեց իր կարիերայի վերջին գոլը ։ Մայիսի 7-ին Բերգկամպը Արսենալի կազմում մասնակցեց ընկերական խաղի, այս խաղը դարձավ իր կարիերայի վերջին խաղը։ Չեմպիոնների լիգայի եզրափակչում՝ «Բարսելոնայի» դեմ խաղում Բերգկամպը մնաց պահեստայինների նստարանին ։
Ավստրալիական սկումբրիա
Ծանոթագրություններ
Կատեգորիա:Չվտանգված տեսակներ Կատեգորիա:Կենդանիներ այբբենական կարգով
Դենիս Բերգկամպ
«Արսենալ»
2006 թվականի հուլիսի 22-ին Բերգկամպը խաղաց իր հրաժեշտի խաղը, որում «Արսենալը» հանդիպեց Բերգկամպի նախկին ակումբի՝ «Այաքս»-ի հետ։ Խաղի սկիզբն ազդարարեց Բերգկամպը իր հոր և որդու հետ։ Առաջին խաղակեսում խաղացին ակումբների գործող ֆուտբոլիստները (Այաքսի կողմից հանդես էր գալիս հետագայում Արսենալի ավագ Թոմաս Վերմալենը), իսկ երկրորդ խաղակեսում ակումբների լեգենդները։ Օրինակ՝ Արսենալի կազմից խաղացին Ռայթը, Վիերան, Օվերմարսը, Պետին և Դավիդ Սիմենը, իսկ Այաքսի կազմում հանդես եկավ Մարկո Վան Բաստենը, Դաննի Բլինդը, Յոհան Կրոյֆը, Ֆրանկ և Ռոնալդ դե Բուրերը։ Այս խաղում հաղթեց Արսենալը 2-1 հաշվով Անրիի և Նվանկո Կանուի գոլերի շնորհիվ։ Այդ խաղում Կլաաս-Յան Հունտելարը դարձավ առաջին ֆուտբոլիստը, ով գրավեց Արսենալի դարպասը Արսենալի նոր մարզադաշտում՝ «Էմիրեյթս»-ում ։
Երիտասարդական հավաքական
Երիտասարդական հավաքականում Բերգկամպը հանդես եկավ ընդամենը 1 տարի։ Նրա նորամուտը հավաքականում տեղի ունեցավ 1989 թվականի մարտի 21-ին ԽՍՀՄ-ի երիտասարդական հավաքականի դեմ խաղում։ Խաղն ավարտվեց 1-0 հաշվով՝ հօգուտ ԽՍՀՄ-ի հավաքականի ։ 1990 թվականի մինչև 21 տարեկանների Եվրոպայի առաջնության ընտրական փուլում Իսլանդիայի հավաքականի դեմ խաղում նա խաղաց իր վերջին խաղը երիտասարդական հավաքականում։ Այս խաղում Նիդերլանդների հավաքականը 3-2 հաշվով պարտություն կրեց։ Բերգկամպի հավաքականը խմբում զբաղեցրեց 3-րդ հորիզոնականը՝ շրջանցելով Ֆինլանդիայի հավաքականին ընդամենը մեկ միավորով։ Խմբում առաջին տեղը գրավեց Գերմանիայի Ֆեդերատիվ Հանրապետության երիտասարդական հավաքականը։
Նիդերլանդների ֆուտբոլի ազգային հավաքական
Բերգկամպի նորամուտը հավաքականում կայացել է 1990 թվականի սեպտեմբերի 26-ին Իտալիայի ֆուտբոլի ազգային հավաքականի խաղում, երբ նա փոխարինեց Ֆրանկ դե Բուրին ։ Իր առաջին գոլը հավաքականի կազմում նա խփել է Հունաստանի ֆուտբոլի ազգային հավաքականի դեմ խաղում 1990 թվականի նոյեմբերի 21-ին ։ Բերգկամպը հավաքականի հետ մասնակցեց ՈՒԵՖԱ Եվրո 1992-ին, որի ժամանակ խփեց 3 գոլ և դարձավ առաջնության լավագույն ռմբարկուներից մեկը։ Նիդերլանդների հավաքականը դուրս մնաց կիսաեզրափակչից՝ պարտվելով Դանիայի հավաքականին ։
1994 թվականի Աշխարհի առաջնության ընտրական փուլում Բերգկամպը դարձել էր 5 գոլի հեղինակ և մրցաշարի վերջնամասում հանդես էր գալիս հավաքականի հիմնական կազմում։ Մունդիալի խմբային փուլում նա գոլի հեղինակ դարձավ Մարոկկոյի հավաքականի դեմ խաղում, ինչպես նաև 1/8 եզրափակչում Իռլանդիայի հավաքականի դեմ խաղում։ 1/4 եզրափակչում նա առաջնությունում խփեց իր 3-րդ գոլը՝ Բրազիլիայի հավաքականի դեմ խաղում, սակայն այդ խաղում Նիդերլանդների հավաքականը պարտվեց 2:3 հաշվով ։ ՈՒԵՖԱ Եվրո 1996-ում Բերգկամպը խփեց մեկ գնդակ Շվեյցարիայի հավաքականի դարպասը խմբային փուլում, ինչպես նաև դարձավ գոլային փոխանցման հեղինակ Անգլիայի հավաքականի դեմ խաղում ։ Նիդերլանդների հավաքականը դուրս մնաց 1/4 եզրափակչից՝ 11 մետրանոց հարվածաշարի արդյունքում պարտվելով Ֆրանսիայի հավաքականին ։
1999 թվականի հոկտեմբերի 9-ին Բրազիլիայի հավաքականի դեմ խաղում Բերգկամպը խփեց իր վերջին գոլը ազգային հավաքականի կազմում ։ Քանի որ Նիդերլանդները համարվում էր ՈՒԵՖԱ Եվրո 2000-ի ընդունող երկիր, երկրի հավաքականը իրավունք ստացավ մասնակցել առաջնությանը առանց որակավորման փուլի։ Նիդերլանդների հավաքականը բուքմեյքերների կարծիքով համարվում էր առաջնության գլխավոր ֆավորիտը ։ Կիսաեզրափակչում հոլանդացիները պարտվեցին Իտալիայի հավաքականին ։ Որոշելով կենտրոնանալ ակումբային կարիերայի վրա՝ պարտությունից հետո Բերգկամպը հայտարարեց, որ հեռանում է ազգային հավաքականից ։ 2003 թվականի հունիսին Պատրիկ Կլյուվերտը առաջ անցավ Բերգկամպից ազգային հավաքականի կազմում խփած գոլերի քանակով ։
Մարզչական կարիերա
Ավարտելով ֆուտբոլային կարիերան՝ Բերգկամպը հավաստիացրեց, որ որպես մարզիչ հանդես չի գալու։ Նա չընդունեց Արսենալի սկաուտ դառնալու առաջարկը՝ ասելով, որ ցանկանում է իր ժամանակն անցկացնել ընտանիքի հետ ։ Այնուամենայնիվ Բերգկամպն անցավ նախկին նիդերլանդացի ֆուտբոլիստների համար նախատեսված մարզչական պատրաստվածության կուրսը ։ Քանի որ Բերգկամպը վախենում էր ճանապարհորդել ինքնաթիռով, նրան թույլ տվեցին մասնագիտանալ Արսեն Վենգերի ղեկավարությամբ, Զեյստ մեկնելու փոխարեն ։ Այս ամենի ավարտից հետո նա դարձավ Յոհան Նեսկենսի օգնականը ։ Բերգկամպը վերադարձավ Այաքս, որպեսզի սկսի իր մարզումները մանկական և մանկապատանեկան թիմերի հետ։ Ֆրանկ դե Բուրի՝ «այաքսցիների» գլխավոր մարզիչ նշանակվելուց հետո Բերգկամպը դարձավ մանկական ակումբի մարզչի օգնականը ։
2011 թվականի օգոստոսին Բերգկամպը դարձավ դե Բուրի օգնականը արդեն Այաքսում ։
Խաղաոճ
Այաքսի ակադեմիայում Բերգկամպը սովորում էր համընդհանուր ֆուտբոլ։ Այդ ձևով նա հասցնում էր փորձել իրեն բոլոր դիրքերում, բացի դարպասապահից, դրա փոխարեն Բերգկամպը սովորում էր ավելի լավ շրջանցել պաշտպաններին ։ Այդ ակադեմիայում բոլոր տարիքային խմբերը խաղում էին 4-3-3 տակտիկական սխեմայով, որը թույլ էր տալիս ֆուտբոլիստներին առանց վնասի փոխել իրենց դիրքերը ավելի հարձակվողական ոճի։ Մինչև հարձակման կենտրոնական դիրքեր գալը՝ կարիերայի սկզբում նա շուրջ 3 տարի խաղաց աջ թևում։ Ինտերում նա խաղում էր որպես կենտրոնական հարձակվող, բայց չկարողացավ հարթել իր հարաբերությունները Ռուբեն Սոսոյի հետ և դրա պատճառով նրան անվանեց եսասեր ։ Երբ Բերգկամպը միացավ Արսենալին, նա Ռայթի հետ սկսեց փոխկապակցված խաղալ, իսկ հետագայում արդեն Թիերի Անրիի և Նիկոլա Անելկայի։ Օվերմարսի՝ որպես Դենիսի ասիստենտի տեղափոխությունը Արսենալ օգնեց նրան 1997-98 մրցաշրջանում 7 խաղում խփել 7 գնդակ։ Այդպես եղավ նաև Ֆրեդի Յունբերգի հետ 2001-02 մրցաշրջանում ։
Որպես մարզչի օգնական
Այաքս
Անհատական ձեռքբերումներ
Բերգկամպը շատ մրցանակներ է ստացել իր կարիերայի ընթացքում։ Նա երկու անգամ զբաղեցրել է 3-րդ հորիզոնականը ՖԻՖԱ-ի տարվա ֆուտբոլիստ անվանակարգում և մտել է ՖԻՖԱ 100-ի մեջ ։ 1991 և 1992 թվականներին Բերգկամպը դարձել է Նիդերլանդների առաջնության լավագույն ֆուտբոլիստը, ինչպես նաև 1990-91 և 1992-93 մրցաշրջաններին եղել է առաջնության լավագույն ռմբարկուն։ 1997/98 մրցաշրջանում նա ՊՖԱ-ի և ԱՖԺ-ի արդյունքներով ընտրվեց որպես տարվա լավագույն ֆուտբոլիստ և ընդգրկվեց տարվա ակումբի մեջ ։ ՈՒԵՖԱ Եվրո 1992-ում Բերգկամպը դարձավ լավագույն ռմբարկու և ընդգրկվեց ԱԱ 1998-ի տարվա ակումբի կազմում։
2007 թվականի ապրիլին Բերգկամպը հայտնվեց անգլիական ֆուտբոլի փառքի սրահում, նա նաև երկրորդ տեղում էր Արսենալի պատմության լավագույն ֆուտբոլիստների շարքում ։ Բերգկամպի պատվին 2013 թվականին կանգնեցվեց արձան ։
Ստորև ներկայացվում է նրա մրցանակների ամբողջական ցանկը՝
(փակագծերում գրված թվերը նշանակում են, թե տվյալ տիտղոսը/ձեռքբերումը ֆուտբոլիստը թիմի կազմում կամ ինքնուրույն քանի անգամ է նվաճել)
Անձնական կյանք
Բերգկամպը ամուսնացած է Հենրիտե Ռոզենդալի հետ։ Նրանք ամուսնացել են 1993 թվականի հունիսի 16-ին ։ Ունեն չորս երեխա՝ Էստել Դեբորան, Դեննիս Միտչելը, Յասմին Նաոմին և Շաֆրան Ռիտան ։ Նրա զարմիկը՝ Ռոլանդ Բերգկամպը, ներկայում հանդես է գալիս «Սպարտա» ֆուտբոլային ակումբի կազմում ։ «Արսենալ»-ի կազմում խաղալու ժամանակ Բերգկամպը Բաթում սովորում էր մեքենաշինություն և ստացել է բակալավրի աստիճան ։
Նրա լավագույն ընկերը Մարկ Օվերմարսն է, ում հետ նա խաղացել է Արսենալի կազմում։ Երբեմն նրան քննադատում էին նրա համար, որ նա անընդհատ փոխանցում է միայն Բերգկամպին ։
Աերոֆոբիա
«Չթռչող հոլանդացի» մականունը Բերգկամպն ստացել է ինքնաթիռով թռչելու իր վախի պատճառով։ 1989 թվականին ավիավթարից մահացել է Բերգկամպի մոտ ընկերը՝ Վիրջել Յումանհանը։ Ինքը՝ Բերգկամպը, ընդամենը պատահականությամբ չի հայտնվել այդ չվերթի ինքնաթիռում։ Սկզբում, սակայն, նա անհարմարություն չէր զգում ինքնաթիռով թռչելու ժամանակ։ Ամեն ինչ փոխվեց 1994 թվականին, երբ Նիդերլանդների հավաքականը մեկնում էր ԱՄՆ, որպեսզի մասնակցեր աշխարհի առաջնությանը։ Այդ ժամանակ իրենց հետ մեկնող մի լրագրող կատակով ասաց, որ իր պայուսակում պայթուցիկ կա ։ Դրանից հետո Բերգկամպը հրաժարվեց թռչել որևէ վայր ինքնաթիռով, նրան ցույց տվեցին հոգեբանական օգնություն։
Այս ամենի պատճառով Արսենալը և Նիդերլանդների հավաքականը հաճախ արտագնա խաղերի էին մեկնում առանց Դենիսի։ Դեպքեր էին լինում, որ խաղերին մասնակցելու համար Բերգկամպը մեկնում էր մեքենայով կամ ավտոբուսով, սակայն այս ձևով ճանապարհին նա շատ էր հոգնում ։ 2001 թվականի փետրվարին՝ «Լիոն»-ի դեմ խաղից առաջ, Արսեն Վենգերը խոստովանեց, որ Բերգկամպի ճանապարհորդությունը գնացքով և մեքենայով նրա մոտ առաջացնում է մի անհանգիստ վիճակ, որը ազդում է նրա խաղի վրա ։
Մեդիա
Բերգկամպը EA Sports-ի FIFA համակարգչային մի շարք խաղերի ֆուտբոլիստներից է, նա պատկերված էր FIFA 99-ի միջազգային տարբերակի ետնանկարի վրա ։ Նա նաև ներառված էր FIFA 14-ի Ultimate Team Legends թիմում ։
Արտաքին հղումներ
Կատեգորիա:Հոլանդացի ֆուտբոլիստներ Կատեգորիա:Հոլանդացի ֆուտբոլային մարզիչներ Կատեգորիա:Արսենալի ֆուտբոլիստներ Կատեգորիա:Այաքսի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ֆուտբոլային մարզիչներ այբբենական կարգով Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Լաութրախ
Լաութրախ (Lautrach), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1178 մարդ (դեկտեմբերի 31, 2010) ։ Զբաղեցնում է 8,07 կմ² տարածք։ Պաշտոնական կոդ՝ 09 7 78 164։
Արտաքին հղումներ
Կատեգորիա:Գերմանիայի բնակավայրեր
Գենետիկորեն մոդիֆիկացված օրգանիզմ
Գենետիկորեն ձևափոխված օրգանիզմ (ԳՁՕ, գենետիկորեն մոդիֆիկացված օրգանիզմ՝ ԳՄՕ), օրգանիզմ, որի գենոտիպն արհեստականորեն փոփոխվել է գենային ինժեներիայի մեթոդներով։ Այս եզրույթը կիրառվում է բույսերի, կենդանիների և միկրոօրգանիզմների համար։
Գենային փոփոխությունները, որպես կանոն, կատարվում են գիտական և տնտեսական նպատակներով։ Ի տարբերություն բնական կամ արհեստական մուտացիաների ժամանակ առաջացող պատահական փոփոխությունների՝ գենային ձևափոխումն ունի խիստ նպատակային ուղղվածություն։
Ներկայումս գենային ձևափոխման հիմնական եղանակը տրանսգենների օգտագործումն է՝ տրանսգենային օրգանիզմների ստեղծման նպատակով։
Գյուղատնտեսության և սննդարդյունաբերության մեջ ԳՁՕ ասելով՝ հասկանում են միայն այն օրգանիզմները, որոնք առաջացել են նրանց գենոմում մեկ կամ մի քանի տրանսգենների ներմուծմամբ ։
Պատմություն
Գենետիկորեն ձևափոխված օրգանիզմների և սննդամթերքի օգտակարության ու վնասակարության վերաբերյալ կան խիստ հակասական կարծիքներ։
Մոտավորապես 12000 տարի առաջ արհեստական ընտրության և բուծման միջոցով մարդիկ արդեն ընտելացրել էին որոշ բույսեր և կենդանիներ ։ Ընտրողական բուծման գործընթացը, որում ընտրվում էին օգտակար հատկանիշներով առանձնյակներ և օգտագործվում էին սերունդ ստանալ նպատակով, հանդիսանում է ժամանակակից գենետիկական ձևափոխման նախատիպը ։
Երբ լաբորատոր պայմաններում կատարվում է նուկլեինաթթուների հաջորդականության խմբավորում, ստացված ԴՆԹ-ն կոչվում է վերախմբավորված (վերակազմված) ԴՆԹ: Վերջինս կարող է պարունակել օլիգոնուկլեոիդներ նույն կամ նման տեսակի օրգանիզմներից, այդ պատճառով այն ստացել է «ցիսգենային» ԴՆԹ անվանումը։ Իսկ եթե այն պարունակում է օլիգոնուկլեոիդներ այնպիսի օրգանիզմներից, որոնք բնական պայմաններով չեն խաչասերվում, ապա այն կոչվում է «տրանսգենային» ԴՆԹ ։ Վերակազմված ԴՆԹ-ն կարող է պարունակել նաև արհեստական տարրեր։
Առաջին արհեստական վերակազմված ԴՆԹ-ն ստացվել է Պոլ Բերգի կողմից 1972 թվականին ։
Գենետիկական ինժեներիան առաջին անգամ իրագործվել է Հերբերտ Բոյերի և Սթենլի Կոհենի կողմից 1973 թվականին ։ Եթե ընտրողական բուծումը կախված է պոպուլյացիայի կամ տեսակի ներսում բնական ձևով հանդիպող գենային վարիացիաներից, ապա գենետիկական ինժեներիան կարող է ներգրավել նաև տարբեր տեսակների գեներ։
ԳՁՕ ստանալու նպատակները
ՄԱԿ-ի պարենի և գյուղատնտեսության կազմակերպությունը գենային ինժեներիան դիտարկում է որպես մեթոդ՝ տրանսգենային բույսերի կամ այլ օրգանիզմների ստացման համար և համարում այն գյուղատնտեսության անքակտելի մասը։ Տրանսգենեզը բույսերի և կենդանիների սելեկցիայի զարգացման եղանակներից մեկն է, որով մեծանում է սելեկցիոներների հնարավորությունները՝ նոր որակի բույսերի և կենդանիների ստացման տեսակետից։ Մասնավորապես, դրանով հնարավոր է դառնում տեղափոխել օգտակար հատկությունները դրանց չունեցող օրգանիզմներ ։
Շատ դեպքերում տրանսգենային բույսերի օգտագործումն էականորեն բարձրացնում է բերքատվությունը ։ Կարծիք կա, որ աշխարհի անընդհատ աճող բնակչության դեպքում միայն ԳՁՕ-ները կարող են սովից փրկել մարդկությանը, քանի որ գենային ձևափոխմամբ հնարավոր է բարձրացնել պարենամթերքի բերքատվությունն ու որակը։ Այս տեսակետի հակառակորդները համարում են, որ գյուղատնտեսության մեջ կիրառվող ժամանակակից ագրետեխնիկական միջոցները բավարար են մարդկությանը անհրաժեշտ քանակի պարենամթերքով ապահովելու համար   ։
ԳՁՕ ստանալու մեթոդներ
ԳՁՕ-ների ստացման հիմնական փուլերը.
Վեկտորի մեջ գենի ներդրման համար օգտագործում են ֆերմենտներ՝ ռեստրիկտազներ և լիգազներ։ Ռեստրիկտազներով գենն ու վեկտորը հնարավոր է մասնատել։ Լիգազներով այսպիսի մասերը հնարավոր է կպցնել, վերախմբավորել։
Բակտերիաներում գենի ներդրումը մշակվեց այն բանից հետո, որբ Ֆրեդերիկ Գրիֆֆիտը բացահայտեց բակտերիային տրանսֆորմացիան։ Վերջինիս հիմքում ընկած է պրիմիտիվ սեռական գործընթացը, որը բակտերիաների մոտ ընթանում է ոչ քրոմոսոմային ԴՆԹ-ի (պլազմիդ) փոքր մասերի փոխանակմամբ։ Պլազմիդային տեխնոլոգիաներով իրականացվում է արհեստական գեների ներմուծումը բակտերիային բջիջ։ Կենդանու կամ բույսի օրգանիզմի մեջ պատրաստի գենի ներմուծման համար օգտագործում են տրասֆեկացիաների մեթոդը։
Երբ միաբջիջ կամ բազմաբջիջ օրգանիզմների բջջային կուլտուրաները ենթարկվում են ձևափոխման, սկսվում է այն օրգանիզմների և նրանց սերնդի ընտրությունը, որոնք ենթարկվել են ձևափոխման։ Եթե բազմաբջիջ օրգանիզմների ստացման խնդիր է դրված, ապա փոփոխված գենոտիպով բջիջներն օգտագործվում են բույսերի վեգետատիվ բազմացման համար, իսկ կենդանիների դեպքում՝ ներմուծվում են սուրրոգատ մոր բլաստոցիտի մեջ։ Արդյունքում ծնվում է փոփոխված գենոտիպով նորածին, որոնցից ընտրվում և խաչասերվում են միայն նրանք, որոնց մոտ կան ցանկալի փոփոխությունները։
Հետազոտություններում
Ներկայումս ԳՁՕ-ները լայնորեն կիրառվում են հիմնարար և կիրառական հետազոտություններում։ Դրանց օգնությամբ հետազոտվում են որոշ հիվանդությունների և կենսաբանական գործընթացների զարգացման առանձնահատկությունները (Ալցհեյմերի հիվանդություն, քաղցկեղ, ծերության կենսաբանություն, ռեգեներացիա, նյարդային համակարգի ֆիզիոլոգիա)  ։
Մանրէներ
Գենետիկական ինժեներիայում նրանք հիմա էլ համարվում են կարևոր և շատ դեպքերում՝ անփոխարինելի մոդելներ։ Սինթետիկական կենսաբանությունում մանրէներն օգտագործվում են տարբեր նպատակներով, որոնցից է նաև նոր գեների կամ նուկլեոիդների սինթեզը ։
Մանրէներն օգտագործվում են նաև մարդկանց համար կարևոր տարբեր տեսակի սպիտակուցների սինթեզի նպատակով, որոնք հետագայում կիրառվում են բժշկությունում ։
Գենետիկորեն փոփոխված մանրէներն օգտագործվում են ինսուլինի ստացման համար, որը կարևոր նշանակություն ունի դիաբետով հիվանդների բուժման գործընթացում Նման բակտերիաներից ստանում են նաև մակարդման գործոններ՝ հեմոֆիլիայի և աճի հորմոն՝ տարբեր բնույթի գաճաճության բուժման նպատակներով ։
Գենետիկորեն ձևափոխված շատ մանրէներ սննդի արդյունաբերությունում հանդիսանում են որպես ֆերմենտների աղբյուր։ Նրանցից ստանում են ալֆա-ամիլազ, քիմոզին, պեկտինէսթերազ ։
Ստացվում են գենետիկորեն ձևափոխված բակտերիաներ, որոնք կարող են արտադրել էկոլոգիապես մաքուր վառելանյութ ։
Ձկներ
Գենետիկորեն ձևափոխված ձկներն օգտագործվում են գիտահետազոտական նպատակներով և որպես սնունդ, ինչպես նաև հանդիսանում են ջրային աղտոտման սենսորներ։